კატერინა სკორსონი

კატერინა რემინი სკორსონი (ინგლ. Caterina Reminy Scorsone; დ. 16 ოქტომბერი, 1981, ტორონტო, ონტარიო, კანადა"Caterina Scorsone Biography (1981-)". Filmreference.com. Retrieved June 27, 2014.) — კანადელი მსახიობი. სახელი გაითქვა სერიალში „გრეის ანატომია“ შესრულებული ამელია შეფარდის როლით.

 ბავშვობა და განათლება 
კატერინა სკორსონი დაიბადა 1981 წლის 16 ოქტომბერს ტორონტოში, კანადაში. იგი ოჯახში შუათანა შვილი იყო ხუთიდან. მამამისი, ანტონიო ბრუნო სკორსონი, სოციალური მუშაკია, ხოლო დედამისი, სიუზენ როზელ სკორსონი, პროფესიით ანთროპოლოგია. კატერინა წარმოშობით იტალიელია@caterinatweets (August 12, 2014). "@Amarylis GA I'm half Italian" (Tweet). Retrieved December 9, 2017 – via Twitter.. მას ოთხი და-ძმა ჰყავს: ორი უფროსი ტყუპი დაTV.com. "Francesca Scorsone" . TV.com. Retrieved June 27, 2014. და ორი უმცროსი და-ძმა"Missing Cast Bios: Caterina Scorsone". www.sonypictures.co.uk. Archived from the original on May 16, 2011. Retrieved October 3, 2010.. სკოლის დამთავრების შემდეგ კატერინამ სწავლა ტორონტოს უნივერსიტეტში განაგრძო ფილოსოფიის მიმართულებით. აქ სწავლა მან 2005 წელს დაასრულა"TV's Troubled Surgeon". University of Toronto Magazine. September 13, 2011. Retrieved February 1, 2015..

 კარიერა 
კატერინას სამსახიობო დებიუტი ჯერ კიდეც 1995 წელს შედგა ფილმში „როდესაც შავი კაცი რეკავს“ შესრულებული ენჯის როლით. ამას 1996 წელს მოჰყვა სერიალში „მზად ხარ თუ არა“ შესრულებული კოლინის ეპიზოდური როლი.

1998 წელს ფილმში „ყველაფერი რაც მინდა, რომ გავაკეთო“ დაამტკიცეს სიუზის როლზე. ამავე წელს ელისონის როლი შეასრულა ფილმში „თინეიჯერი რაინდი“. 1999 წელს ფილმში „მესამე სასწაული“ ითამაშა მარია ვიტკოვსკის როლი. პარალელურად, 1998 წელს მიშელ პარკერის როლზე დაამტკიცეს სერიალში „ძალაუფლების თამაშები“, სადაც იგი 26 სერიაში გადაიღეს და 2000 წლამდე მონაწილეობდა. 

2001 წელს ფილმში „ჩემი საშინელი წელიწადი“ შეასრულა „ბავშვისსახა“ ჰამილტონის როლი. 2003 წელს ჯეს მასტრიანის როლი მიიღო სერიალში „1-800-იძებნება“. აქ იგი 55 ეპიზოდში მონაწილეობდა. სერიალის გადაღებები 2006 წელს დასრულდა. 2008 წელს კალი უილკინსონის როლი მიიღო სერიალში „Crash“. 2009 წელს ელისის მთავარი როლი მიიღო ფილმში „ელისი“. 

2010 წელს იგი სერიალში „გრეის ანატომია“ თამაშობდა ამელია შეფარდის როლს, რომელიც არის ნეიროქირურგი და სერიალის მთავარი გმირის, მერედით გრეის ქმრის, დერეკ შეფარდის ერთ-ერთი დაMichael Ausiello (March 2, 2010). "'Grey's'/'Private' exclusive: Meet Derek's kid sister!". Entertainment Weekly. Archived from the original on October 25, 2010. Retrieved October 3, 2010.. ამ პერიოდში იგი მხოლოდ მოწვეული სტუმრის როლში იყო და ერთ სერიაში გადაიღეს. მოგვიანებით, 2012 წელს იგი კვლავ გადაიღეს სერიალში, უკვე 2014 წლიდან კი „გრეის ანატომიაში“ ერთ-ერთი მთავარი როლის შემსრულებელი გახდა. მისი პერსონაჟი განსაკუთრებით მას შემდეგ მომძლავრდა სერიალში, რაც დერეკ შეფარდის როლის შემსრულებელმა მსახიობმა სერიალი მიატოვა, რაც 11 სეზონში მოხდა"'Grey's Anatomy' Ups Caterina Scorsone to Regular for Season 11". Hollywood Reporter. June 23, 2014. Retrieved June 27, 2014.. სერიალის გადაღებები დღემდე გრძელდება და სულ 16 სეზონია გადაღებული, კატერინა კი მის ყოველ სერიაში მონაწილეობს. ამის პარალელურად იგი არ მონაწილეობს არცერთ ფილმსა და სერიალში. 

 პირადი ცხოვრება 
2009 წლის ივნისში ტორონტოში კატერინა სკორსონი მუსიკოს რობ გილზე. მათ სამი ქალიშვილი ჰყავთ: ელიზა (დაიბადა 2012 წლის 6 ივნისს)Rizzo, Monica (February 23, 2012). "Caterina Scorsone Expecting First Child". People. Retrieved February 23, 2012."Caterina Scorsone Welcomes Daughter Eliza". People. February 23, 2012. Retrieved June 27, 2014., პალომა (დაიბადა 2016 წლის 8 ნოემბერს) და არვინი (დაიბადა 2019 წელს)Schnurr, Samantha (August 5, 2016). "Grey's Anatomy's Caterina Scorsone Is Pregnant!". E! Online. Retrieved November 12, 2019.Mizoguchi, Karen (November 8, 2016). "'Grey's Anatomy' Star Caterina Scorsone Announces Daughter's Birth after Voting" . Entertainment Weekly. Retrieved July 9, 2017.Juneau, Jen (January 7, 2020). "Grey's Anatomy Star Caterina Scorsone and Husband Rob Giles Welcome Baby Girl Named Arwen". People. Retrieved December 31, 2019..

 სქოლიო 

კატეგორია:დაბადებული 16 ოქტომბერი
კატეგორია:დაბადებული 1981
კატეგორია:კანადელი ქალი კინომსახიობები
კატეგორია:კანადელი ქალი ტელემსახიობები
კატეგორია:ტორონტოს უნივერსიტეტის კურსდამთავრებულები
კატეგორია:XX საუკუნის კანადელი ქალი მსახიობები
კატეგორია:XXI საუკუნის კანადელი ქალი მსახიობები
კატეგორია:ცოცხალი ადამიანები